Fruktóza

Fruktóza (iné názvy: ovocný cukor, staršie levulóza) je jednoduchý monosacharid so sumárnym vzorcom C6H12O6. Ide o ketohexózu, čiže monosacharid so šiestimi atómami uhlíku a ketónovou skupinou v molekule. Spolu s glukózou a galaktózou patrí medzi monosacharidy, ktoré sú z tráviaceho traktu vstrebávané priamo do krvného obehu. Vyskytuje sa v mnohých rastlinách, hlavne vo forme disacharidu sacharózy, ktorý tvorí spolu s glukózou. 
Z chemického hľadiska je fruktóza 6-uhlíkatý polyhydroxyketón.

Izoméry fruktózy
Fruktóza sa môže vyskytovať v piatich rôznych formách: 

Najčastejšia forma výskytu je prípade kryštalickej voľnej fruktózy forma α-D-fruktopyranózy, zatiaľ čo v zlúčeninách sa častejšie nachádza ako β-D-fruktofuranozid. V roztoku pripadá na fruktopyranózu 70% a na fruktofuranózu 22%. Zvyšnú časť tvoria tri ostatné formy.

Výskyt a výroba

Nachádza sa v mnohých rastlinách, kde môže spolu s glukózou tvoriť napríklad disacharid sacharózu. 
Z rastilnných zdrojov sa hojne vyskytuje napríklad v rôznom ovocí, zelenine, kvetoch. Vo veľkom množstve (až 38%) sa vyskytuje aj v mede.

Priemyselne sa fruktóza vyrába z cukrovej trstiny, cukrovej repy alebo kukurice a využíva sa predovšetkým v troch formách, ako: 

 Čistá kryštalická prášková fruktóza - ročná produkcia predstavuje zhruba 240 000 ton 
 Fruktózový sirup - ide o zmes glukózy a fruktózy vo forme monosacharidov (často aj s vodou)
 Sacharóza - disacharid, ide o bežný biely stolový cukor

Zdroje

Iné projekty 

Hexózy
Ketózy